Adur Larrea

Adur Larrea Eguren (Santutxu, Bilbo, 1982), animatzailea, komikigilea eta ilustratzailea da.

 Ibilbidea 
Arte Ederretan lizentziatua da, marrazketa eta ikus-entzunezkoen espezialitateetan. Geroztik, animazioa eta ilustrazioa dira haren jardueraren ardatz nagusiak. Ikus-entzunezkoan, zenbait ekoiztetxerekin, telebistan zein publizitatean lan egin du, baita proiektu independenteetan ere.

Animazio, ilustrazio zein komikiez gain, egunkari eta aldizkari askotan kolaboratu du: Aizu!, Argia, Berria, Bertsolari, Jakin, H28, Ortzadar, Xabiroi...

 Eleberri grafikoa 
Orain arte argitaratu dituen lan nagusiak:
 Okatxu, Mattin Irigoien eta Asisko Urmenetarekin batera, Komunikazio Biziagoa (2010).
 Gabriel Aresti BioGrafikoa, Erroa (2015). Gabriel Aresti poeta bilbotarraren bizian eta obran oinarritua.
 Arditutakoak, Mikel Begoñaren gidoiarekin, Bertsolari aldizkaria (2017).
 Maria Zugarramurdikoa eta sorginduak izan ziren emakumeak, Miren Mindegiarekin, NabarraldeNabarralde (2018).
 Antzara eguna, Harkaitz Canorekin batera, Txalaparta argitaletxea (2019).
 Iraultza eta bizi!, Mikel Albisuren gidoiarekin, Garak argitaratua (2020).
 Martin Larralde Bordaxuri, komiki laburra, Bertsolari aldizkariko 81. alean (2021)MADARIAGA, Ainize .- Bordaxuri itzuli izan balitz Berria, 2021eko abenduak 18.
 Lurbinttoko ohoinak. Oinarria 1794ko Lapurtarren deportazioan duen istorioa (2022).

 Animazio filmografia 
Orain arte pantailaratu dituen lan nabarienak:
 Euskara Jendea dokumentalak, grafismo sailan (2013). www.euskarajendea.eus.
 Jainkoak ez dit barkatzen, 2D animazioa. Josu Martinezen dokumentalak, Lezo Urreiztieta abertzale kontrabandistaren bizia kontatzen du (2018).
 Paperezko hegoak, 2D animazioa. Samara Velte, Josu Martinez en zuzendaritzapean, Euskaldunon Egunkariaren itxiera bizi izan zuten protagonisten testigantzak jaso ditu dokumentalak (2021).
 Bost teilatu, Stop motion animazioak Udalbiltzaren Geuretik sortuak proiektuaren baitan (2022).
 Indarkerian oi(h)artzunak, 2D animazioa. Ander Iriarte eta Amaia Merinok zuzendutako dokumentala. Espainak aita torturapean hil eta 40 urtera, Tamara Muruetagoienak egiaren eta justiziaren bilaketa nekaezina egiten du dokumental horretan (2024).

 Sariak 

 2024: Donostiako Giza Eskubideen Zinemaldiak Indarkeriaren oi(h)artzunak filmari Film Luze Onenarentzako Ikusleen Saria saria eman zion. Adur Larrea animazio-zuzendaria izan zen Amaia Merinok eta Ander Iriartek zuzendutako film horretan.
 2005: Bilboko Aste Nagusiko kartel lehiaketa irabazi zuen, Unai Requejorekin batera.

 Erreferentziak 

 Kanpo estekak 

 Arditutakoak komikiaren komiktrailerra.
 : Gabriel Aresti BioGrafikoaren aurkezpenaren bideoa.
 Adur Larrea Komikipedian 
 Argian publikaktutako binetak 

Kategoria:Euskarazko komikigileak
Kategoria:Euskal Herriko komikigileak
Kategoria:Bizkaiko marrazkilariak
Kategoria:Bilbotarrak
Kategoria:Mahatsorriak